<classify> ELIZABETH HOMBO-DAR ES SALAAM WAKATI uandikishaji wa wapigakura katika Uchaguzi wa Serikali za Mitaaumeanza rasmi jana, Rais Dk. John Magufuli amewataka wasimamizi wa uchaguzi huokutenda haki ili wananchi wachague viongozi wanaowataka. Alitoa kauli hiyo jana muda mfupi baada ya kufika moja ya kituo chakuandikisha wapigakura mkoani Rukwa. Rais Magufuli ambaye yupo katika ziara ya kikazi mkoani humo, pamojana kufika katika kituo hicho pia alizungumza na mawakala wa CCM na Chadema hukuakiwapongeza. Niwaombe wasimamizi wauchaguzi huu wa Serikali za Mitaa, hakikisheni mnatenda haki kwa Watanzaniawote bila kubagua vyama vyao kwa sababu uchaguzi huu ni wa kidemokrasia, iliwatu wapate uhuru wao wa kuchagua mtu wanayemtaka katika viongozi wa Serikaliza mita, alisema Rais Magufuli. Uandikishaji wapigakura ambao umeanza rasmi jana, utafanyika kwa sikusaba katika mitaa yote hapa nchini, huku uchaguzi ukitarajiwa kufanyika Novemba24. WAKANDARASI WANAOHARIBU MIRADI YA MAJI Akihutubia wananchi, Rais Magufuli pia alimtaka Waziri wa Maji,Profesa Makame Mbarawa kuwachukulia hatua wahandisi wanaoharibu miradi ya maji. Usiwahurumie wahandisi wanaoharibu miradi ya maji, kuwahurumiawahandisi wachache wanaoharibu miradi ni kuwahujumu wananchi wanyonge. Suala la umeme nasikia pia kuna matatizo naambiwa miradi wanapewawakandarasi walewale, najua Mkuu wa Mkoa na Waziri wa Nishati mnanielewa, alisema. CHANGAMOTO YA UMEME Aidha, alisema Serikali inatarajia kumaliza changamoto ya umeme kwakila kijiji kupitia awamu ya tatu ya mradi wa Usambazaji wa Umeme VijijiniRea. Nia ya Serikali yangu ni kuleta maendeleo kwa kila mmoja, natakawatu watajirike, ukipata hela yako jenga na mimi hapa nimefurahi kila mahalipamejengwa nyumba. Nataka niwahakikishie kila mmoja atapata, nawaambia ukweli, najuakuna matatizo ya makandarasi na kuna mchezo mbaya unachezwa na baadhi yawatendaji wa Tanesco, watanikoma siku moja wataona, alisema Rais Magufuli. PORI LA AKIBA Awali akizindua barabara ya Sumbawanga-Kanazi yenye urefu wa kilomita75, Rais Magufuli alikataa ombi la wananchi wa kijiji cha Kanazi, Wilaya ya Nkasimkoani Rukwa la kutaka wapewe pori la akiba lililopo katika eneo hilo kwashughuli zao za kilimo. Uamuzi huo wa Rais Magufuli ulitokana na mmoja wa wananchiwaliohudhuria hafla ya uzinduzi huo, kuinua bango lililoandikwa ombi la eneola kulima pori la akiba Lwafi Kakoma. Alisema hawezi kuruhusu wakalima kwenye pori la akiba kwa sababumapori hayo ndiyo yanayoleta watalii nchini. MIMBA ZA UTOTONI Akizungumzia kuhusu mimba za utotoni ambazo mkoa huo unaongoza,aliwataka viongozi wote kulisimamia na kuwachukulia hatua wanaume ambaowanawapa mimba wanafunzi. Tumekuwa tukitoa fedha kila mwezi kwa ajili ya elimu bure. Tunafanyahaya ndugu zangu kwa sababu tunatambua elimu ndio mkombozi wa maisha yetu,tatizo la mkoa huu inawezekana vyakula vipo mnashiba, mimba nazo zimeongezeka,watoto wetu 229 wamepata mimba. Lakini sijasikia wanaume 229 wamefungwa zaidi ya miaka 30, wakati sheriana mahakama ziko, polisi wapo, wakuu wa wilaya, mikoa, makatibu tarafa,madiwani na viongozi wengine wapo, hapo ndipo ninajiuliza maswali mengi kwambahao waliowapa mimba ni hao viongozi? Kwa sababu kama sio wao walishindwa kitu gani kuwapeleka hao kwenyehaki, niwaombe wananchi wa Nkasi tuwalee mabinti zetu, tusiwadanganye kwa fedhatunazozipata wakati hata kule nyumbani mkeo humnunuliagi nguo, niwaombeviongozi wa mkoa na wilaya mlisimamie hili, hii ni aibu, alisema. PONGEZI KWA MBUNGE Katika hatua nyingine, Rais Magufuli alimpongeza Mbunge wa NkasiKaskazini, Ali Keissy CCM, kwa utaratibu wake wa kutetea wananchi na kwambaingewezekana wabunge wanabadilishwa majimbo, basi angempeleka katika Jimbo laChato mkoani Geita. Ingekuwa inawezekana wabunge wanabadilishwa majimbo, basi ningesemaChato... sio kwamba kule hakuna mbunge mzuri, lakini wabunge wanaosema ukweli kamaKeissy ni wachache. Niwaambie mna mbunge mzuri, mnamwona hapa anazungumza kwa dhati, niwachache sana wa aina hii, amekuwa akiwakilisha mawazo ya wananchi waliomchaguakwenye Serikali, alisema Rais Magufuli. DC, RPC KULIPANGOMBE Rais Magufuli ametoa siku tano kwa Mkuu wa Wilaya ya Nkasi, SaidMtanda na Kamanda wa Polisi wa Wilaya, kulipa Sh milioni 12.5 ya mama aliyeibiwangombe 25. Alisema kwa kuwa walishindwa kulisimamia suala la mama huyo nakumsumbua hivyo wamlipe jumla Sh milioni 15 pamoja na fidia. Natoa maagizo wewe DC na RPC wilaya mzilipe hela kwa huyo mama nanawapa siku tano kwa sababu mmeshindwa kulisimamia hili, na naomba huyu mamaalindwe, alisema Rais Magufuli. Awali mama huyo alisema aliibiwa ngombe 25 na baada ya mwizikukamatwa na kufikishwa polisi, baadaye aliachiwa. Sisi tulibiwa ngombe, tukamkamata mwizi tukamfikisha polisi,wakampa siku mbili ili siku ya tatu tukalipane, ambayo kila ngombe walimpigiahesabu ni Sh 500,00 kila mmoja awe mkubwa au mdogo. Ikaonekana katika ngombe waliobiwa 25 jumla ikawa Sh milioni 12.5,tulivyoenda siku ya tatu tukakuta askari wamemwachia, wamemwekea dhamana,tukaanza kufuatilia, tumetembea sana hatukusaidiwa polisi, tukaenda kwa mkuu wawilaya mara mbili hatukusaidiwa, tukaenda usalama hatukusaiwa, alisema. MBUNGE AFUNGUKA Awali kabla ya uzinduzi huo, Keissy alisema wakandarasiwanashirikiana na baadhi ya watendaji na watumishi wa Wilaya ya Nkasi kutafunafedha za miradi mbalimbali ya maendeleo. Mheshimiwa Rais, Serikaliyako inaleta fedha, lakini makandarasi kwa kushirikiana na watumishi wakowanashirikiana kutuibia. Mkandarasi peke yake hawezi kuiba hela, ni watumishiwako ndio wanawasaidia, alisema Keissy.  <topic>: KITAIFA 